**Vonz, mint a mágnes**

Egyszerű kísérletek a mágnessel - 4. évfolyam


1. *A kísérlet célja:* Annak ellenőrzése, hogy két mágnes minden helyzetben vonzza-e egymást.


*Segédeszközök:* két mágnes

*Munkafolyamat:*

* Vegyél a kezedbe két mágnest, és próbáld összeérinteni őket!
* Forgasd és közelítsd egymáshoz a mágneseket!
* Minden helyzetben vonzzák egymást?

*Megfigyelés:* A mágnes északi pólusa és déli pólusa vonzzák egymást.

 A kísérlet közben megállapítást nyert, hogy a két déli pólus, illetve a két északi pólus taszítja egymást.



2. *A kísérlet célja:* Annak ellenőrzése, hogy a kör mágnes mekkora távolságból tudja magához vonzani a gemkapcsot.

*Segédeszközök:* gemkapocs, 30 cm-es vonalzó, mágnes

*Munkafolyamat:*

* A 30 cm-es vonalzóra (a 0-ra) ráhelyezünk egy gemkapcsot.
* A vonalzó másik végére egy kör alakú mágnest.
* Közelítjük (csúsztatjuk) a mágnest a gemkapocshoz, és megfigyeljük, milyen távolságnál vonzotta a mágnes magához a gemkapcsot.
* Feltevésünk az volt, hogy 10 cm-es távolságnál már odavonzza.

*Megfigyelés:* A valóság az, hogy 4 cm-es távolságnál vonzotta oda a mágnes a gemkapcsot.

